CELEX: C2008/161/10
Language: et
Date: 2008-06-25 00:00:00
Title: Kandideerimiskutse — Euroopa Ühenduste Kohtu raamatukogu, teabeotsingu ja dokumentatsiooni peadirektor (palgaaste AD15–AD16)

25.6.2008   
            
            
               ET
            
            
               Euroopa Liidu Teataja
            
            
               C 161/16
            
         Kandideerimiskutse — Euroopa Ühenduste Kohtu raamatukogu, teabeotsingu ja dokumentatsiooni peadirektor (palgaaste AD15–AD16)
   (2008/C 161/10)
   Lähiajal vabaneb Euroopa Ühenduste Kohtus Luxembourgis raamatukogu, teabeotsingu ja dokumentatsiooni peadirektori ametikoht (palgaaste AD15–AD16). See ametikoht täidetakse vastavalt Euroopa ühenduste ametnike personalieeskirjade artikli 29 lõikele 2.
   AMETIÜLESANDED
   Ametikoha täitja ülesandeks on kohtusekretäri otseses alluvuses juhtida ja koordineerida raamatukogu, teabeotsingu ja dokumentatsiooni peadirektoraadi tööd.
   Ligi 100 kaastöötajaga peadirektoraat koosneb õigusraamatukogust, mida juhib direktor, ning infoanalüütikute ja -spetsialistide meeskonnast, mis on praegu jaotatud neljaks üksuseks, sh õigusinfoüksus. Nimetatud meeskond abistab Euroopa Kohut, Esimese Astme Kohut ja Avaliku Teenistuse Kohut õigusemõistmisega seotud ülesannete täitmisel, koostades uuringuid ja ülevaateid võrdleva õiguse, rahvusvahelise õiguse ja ühenduse õiguse valdkonnas, ning aitab kaasa ühenduse õigust käsitleva kohtupraktika tutvustamisele, eelkõige ühenduse kohtute lahendite õigusliku ja dokumentaalse analüüsiga. Lähiajal ühendatakse need neli teabeotsingu ja dokumentatsiooni üksust üheks direktoraadiks peadirektori alluvuses.
   KANDIDAADILE ESITATAVAD TINGIMUSED
   Ametikohale kandideerijalt eeldatakse järgmist:
   
               —
            
            
               akadeemiline kõrgharidus õigusteaduses ning põhjalikud teadmised Euroopa Liidu õigusest;
            
         
               —
            
            
               võime juhtida ja koordineerida olulise üksuse tegevust;
            
         
               —
            
            
               põhjalikud teadmised ja kogemused valdkonnas, millega peadirektoraat tegeleb. Eelkõige võetakse arvesse õigusinfo ja õigusanalüüsiga tegeleva üksuse juhtimise kogemust;
            
         
               —
            
            
               Euroopa Liidu ühe ametliku väga hea oskus ja mõne muu ametliku keele rahuldav oskus. Teenistuse huvides on hea prantsuse keele oskus vajalik.
            
         AVALDUSE ESITAMINE
   Avaldus ametikohale kandideerimiseks tuleb saata Euroopa Ühenduste Kohtule ainult elektronkirjaga aadressil: DG-BRD-CURIA@curia.europa.eu hiljemalt 31. augustil 2008 kell 13.00. Avaldusele tuleb lisada üksikasjalik elulookirjeldus ning muud asjakohased dokumendid.
   Luxembourg, 17. juuni 2008